Exqrch/javanese-Komodo-pixelgpt huggingface dataset:
Arakan Rohingya Salvation Army Arakan Rohingya Salvation Army (Burma: အာရ်ကန်ရိုဟင်ဂျာ ကယ်တင်ရေးတပ်မတော်; dicekak ARSA), jeneng lawasé: Harakah al-Yaqin utawa Faith Movement (Obahan Iman), iku pakumpulan ontran-ontran Rohingya kang kagiyatané ing alas gung ing iring lor Praja Rakhine, Myanmar
Pakumpulan iki dipandhégani Ata Ullah, ya iku wong Rohingya kang lair ing Karachi, Pakistan, lan gedhé ing Mekah, Arab Saudi
Miturut interogator kapala, ya iku Yan Naing Latt (Mantri Pulisi), kang nggencer (interogasi) wong kang ditarka anggotané ARSA ing pakunjaran ing Sittwe, pakumpulan iki duwé pangangkah nedya nggawé "praja Muslim dhémokratis kanggo wong-wong Rohingya"
Sanajan ora ana bukti kang kuwat bab gegayutané ARSA karo pakumpulan-pakumpulan Islamis njaban rangkah, pamaréntah Burma ndakwa yèn pakumpulan iki ana gayutané lan diwragadi pakumpulan-pakumpulan Islamis njaban rangkah
Pamaréntah Burma uga ndakwa ARSA merjaya warga sipil 34 nganti 44 lan mbedhog 22 liyané ing serangan balesané ARSA marang péhak-péhak kang dianggep ana gèdhèg-anthuké karo pamaréntah
Nanging, dakwané iku ditampik déning ARSA, kang ngandharaké yèn pakumpulané "ora gegayutan karo pakumpulan-pakumpulan téroris utawa pakumpulan-pakumpulan Islamis njaban rangkah" lan nandhesaké yèn "incerané mung réjim Burma kang nindhes (oprèsif)"
Rikala 25 Agustus 2017, Kumite Séntral Lumawan Térorisme ing Myanmar mbiwara yèn ARSA mono kagolong pakumpulan téroris kanthi dhedhasar pranatan bab lumawan tèrorisme kang dicakaké ing nagara iku
Mangkonoa, nalika 28 Agustus ARSA ngetokaké layang pratélan pèrs kang mratélakaké yèn dakwané pamaréntah mau "ora dhedhasar" lan ngandharaké manawa ancasé pakumpulané mligi mbélani hak-haké wong Rohingya
Nalika 17 Oktober 2016, pakumpulan iki (nganggo jeneng Harakah al-Yaqin) ngetokaké layang pratélan pèrs lumantar internèt
Ing dalem limang menitan, sawijining vidhio nuduhaké pandhéganing ARSA, Ata Ullah, kang diampingi wadyabalané kang agegaman, macakaké salembar kertas:Eneng vidhio liyané dibabar lumantar internèt déning pakumpulan iki antarané tanggal 10 lan 27 Oktober 2016
Ing tanggal 29 Maret 2017, pakumpulan iki mbabar layang pratélan pèrs nganggo jeneng anyar, Arakan Rohingya Salvation Army (ARSA)
Isi layangé antarané tunturan-tuntutan marang pamaréntah Burma.
Arkana Minor Arkana Minor kuwi cacahé ana 56 saka 78 kertu tarot
Arkana minor dibagi manèh papat golongan sing jumlahé 14
Masiya akèh variasiné, lumrahé kertu iki nggunakaké jinis Italo-Spanyol: Sada lanang (bisa diganti, tongkat cilik, gada, utawa baton), cangkir, pedhang, lan cupumanik (bisa diganti, koin, utawa cincin)
Walikané sing jinis Prancis kuwi ngganggo cengkèh (♣), hati (♥), godhong (♠), lan wajik (♦)
Saben kertu Arkana Minor dinoméri siji (as) nganti sepuluh, kajaba kertu kraton ("court cards")—dhayang ("page/knaves"), ksatriya ("knights"), praméswari ("queen"), lan raja ("king")
Ing salah siji jinis, kertu putri lan pangéran dinggo ganti kertu dhayang lan ksatriya
Ana tambahan liyané ning jinis kertu Italia, ditambahi rong kertu, ya iku kertu: prawan (the maid) lan nyonyah (mounted lady)
Mergo ning racaké kertu Rèmi Prancis ngganti kertu ksatriya lan dhayang dadi "jack" utawa wadung, jumlahé ana 52
Turahané sing cacahé 22 iku diarani Arkana Mayor
Yén digunakaké kanggo ngramal, Arkana Mayor kuwi luwih nduwéni bobot; lumrahé, Arkana Mayor makili babagan owah-owahan sing wigati, Arkana Minor makili kagiyatan ing dina-dina
Arkana Minor ning kumpulan kertu anyar kuwi lumrahé wis ana ilustrasiné—diwiwiti kertu Tarot Rider-Waite sing dicithak taun 1910
Kertu sing ora ana ilustrasiné lumrahé digawé saka susunan simetris gambar sik makili papat jinis mau
Kadhal kebon Kadhal kebon utawa bengkarung biyasa jinis rèptil sikil papat anggota suku Scincidae (kadal-sajati)
Diarani kadal kebon, amarga lumrah tinemu ing kebonan
Ing basa inggris dikenal minangka "East India Brown Mabuya", "Many-lined Sun Skink" utawa "Common Sun Skink"; déné jeneng ngèlmiahé "Eutropis multifasciata", saka garis samar kan ana ing sadawané anak
Sadurungé révisi taksonomi, kéwan kalebokaké ing gènus "pawuhan" "Mabuya"
Génus "Mabuya" saiki diwatesi mung kanggo spésiès kang manggon ing Donya Anyar
Kadal iki tinemu ing kebon, tegalan lan sawah
Trengginas lan pawakané lemu kenceng, endhasé kayadéné nyawiji karo gulukang lemu; lan blegeré awak katon kaya balok kethul
Dawané watara 22 cm, punjul separoné wujud buntut
Awak sisih ndhuwur warna coklat tembaga semu emas, asring uga mawa tutul ireng sadawané awak nyarupa garis ireng pedhot-pedhot"." Ing sisih kiwa tengené awak warna soklat semu ireng utawa soklat tutul putih (ing kadhal wadon utawa isih enom), utawa putih semu kuning (kadal lanang)
Sisih ngisor awak warna klawu semu putih utawa kuning
Sisiking tengah awak kasusun cacah 30-34 larik.
Kadhal iki seneng mapan ing alas lan papan kang ayom déning wit-witan lan akèh uwuh gegodhongan ing lemah
Asring katon dhédhé nalika ésuk ing dalan limitan, ing pinggiring saluran irigasi utawa ing galengan sawah
Awané golèk pangan ing papan kang ayom, lan wenginé ndhelik ing ngisor tumpukan uwuh gegodhongan, kayu utawa tumpukan watu
Kadhal bisa mènèk wit-witan, pèrèngan utawa témbok kang kasar kang dhuwuré watara 8-10 mèter
Kadhal lanang duwé papan kang dianggep dadi panguwasané, kag banjur direksa saka anané kadhal lanang liya
Pangané kadhal wujud manéka warna gegremet, cacing, precil lan rèptil liya kang luwih cilik kaya ta cecak
Kadhal kebon sumebar ing Asia sisih Kidul-wétan saka India (Assam) nganti China sisih kidul (Hainan, Yunnan) uga tekan Taiwan, Burma, Thailand, Laos, Kamboja, Vietnam, Semenanjung Melayu lan pulo sakiwa tengené, Singapura, Sumatra, Kalimantan, Jawa, Bali, Filipina, Kalimantan, lan Papua.
Basa Nasal Basa Nasal yaiku basa kang ana ning wewengkon Bengkulu Kidul, Sumatera, Indonésia
Sekien daérah kang nuturaken basa Nasal ana ning Kabupatén Kaur, Provinsi Bengkulu, uga parek bari wates Provinsi Lampung
Basa iki ana ning telung désa, yaiku Tanjung Betuah lan Gedung Menung ning Kacamatan Muara Nasal lan Tanjung Baru, Kacamatan Maje
Masarakat kang nuturaken basa Nasal akéhé nganut agama Islam
Masarakat Nasal pegawéané ning babagan agraris atawa tani, sanajan daérahé parek karo sagara
Air Nasal yaiku aran kali kang dadi aran kelompok basa iki
Air iku tegesé kali/kalén
Penutur basa Nasal cacahé kegolong setitik yaiku kira-kira 3.000 wong
Daérah basa Nasal ana ning antara daérah basa dialék Melayu (Basa Kaur, Serawai, Melayu Bengkulu, Semenda) lan dialék basa Lampung Krui
Miturut Anderbeck lan Aprilani (SIL 2013), basa Nasal manjing kelompok basa isolat ning basa Malayo-Polinesia
Basa iki wis ilok diteliti taun 1895 lan diterbitaken ning Holle series
Sing keloro dicatet ning buku panalitèn Pemetaan Bahasa Daerah di Sumatra Barat dan Bengkulu
Uga ketelu dibahas karo Anderbeck (2007), dhèwèké nyimpulaken yèn basa Nasal ana kemungkinan manjing dialék basa Lampung
Anderbeck nganggo data sing Holle kanggo rekonstruksi basa Proto-Lampung
Contoh basa Nasal ning ukara:
a)Jawa: Tamu wis teka Nasal: "məndaʔ kaʔ hatʊŋ" b)Jawa: Isun durung weru Nasal: "ɲaʔ ko panday" c)Jawa: Jaréé Hasan wis mangkat Nasal: "laɲo hasan kaʔ bəxaŋkat"
Basa Pamona Basa Pamona yaiku basa kang dituturaken karo sukubangsa Pamona (Wong Pamona) ning Kabupatén Poso lan Tojo Una-una, Sulawési Tengah
Basa Pamona manjing kelompok basa Selebik, Malayo Polinésia
Basa iki uga karan basa Baré’é atawa Ta’a kang tegesé ora
Tembung Pamona yaiku aran gunung ning Tentena, désa ning pasisir lor situ Poso
Basa Pamona iki ana dialék-dialék, yaiku: · Dialék Ondaé ning Taripa · Dialék Puumboto ning Péndolo
Mayoa, Mangkutana, Wotu, lan Masamba · Dialék Pébaté ning Kasiguncu, Tangkura
dan Sulewana; · Dialék Lagé ning Lagé · Dialék Ta’a lan Ampana ning sekubengé Ampana Ning jaman Walanda awal abad 20, basa Pamona lan wongé wis diteliti karo Nicolaus Adriani lan Albertus C
Adriani neliti basa iki ning buku telung jilid, sesirahé "De Bare’e-sprekende Toradja’s van MiddenCelebes"
Adriani ngebagi dialék basa Pamona dadi rong pérangan yaiku dialék mayoritas pusat tanah Pamona lan dialék minoritas pinggiran tanah Pamona
Pusat tanah Pamona yaiku ning sekubengé setu Poso nganti pasisir teluk Tomini ning lor
Ciri dialék Pamona ning daérah iki yaiku ana tembung négatif “baré’é atawa aré’é”.
Basa Enggano Basa Énggano yaiku basa kang dituturaken ning pulo Énggano, kabupatén Bengkulu Lor ning wong Énggano
Pulo Énggano uga dadi kacamatan ning kabupatén iki
Basa iki minangka salah siji basa lokal ning Bengkulu bareng karo basa Muko-muko, Pekal, Lembak, Rejang, Serawai, Pasemah, lan Mulak
Cacah kang nuturaken basa iki yaiku kurang lewih 1.500 wong
Miturut panalitèn sedurungé, ora ana dialék ning basa Énggano
Basa iki diarani dumasar aran pulo panggonan wong Énggano
Sanajan masarakat Énggano nambah, nanging kang nuturaken basa Énggano namba setitik
Malah wong kang nuturaken basa Melayu (sing Jambi, Bengkulu, Palémbang) akèh sing pada teka gawé pertanian lan wong Énggano asli pada lunga kanggo luru pagawéan
Akibaté, basa Melayu akèh dituturaken ning Énggano.#ALIH Conto ukara
Contoh ukara: · Jawa: kebon kien ngewoh klapa akèh Énggano: "pi ek kakpo mak" · Jawa: kebon iki kembangé akèh Énggano: "kak?udareok kamuo kak?u" · Jawa: Déwéké duwé klambi akèh Énggano: "ki kakbayu mƐk" · Jawa: Padangi umahé Énggano: "peyanik yubda"
Basa Siladang Basa Siladang atawa basa Kubu ya iku dhialék basa Minangkabo/Melayu kang dituturaken karo wong Siladang ning pérangan lor daérah Penyabungan, kabupatén Mandailing Natal, Sumatra Lor
#ALIHBasa Siladang ana ning rong désa ya iku Aik Banir lan Sipapaga
Daérah wong Siladang dikiteri ning basa Batak Mandailing
Amarga iku basa Siladang akèh kadayan karo basa Batak Angkola-Mandailing, mligi ning tembung-tembungé
Cacah wong kang nganggo basa iki ya iku 2.000 wong ning taun 2009
Sekien basa Siladang masih kanggo basa sadina-dina
Miturut sumber Welanda "Adatrechtbundels" Serie A No
25 (Maret 1916-1 Mèi 1919), masarakat Siladang diarani wong Kubu lan Ulu
Déwéke asalé kang Minangkabau amarga akèh perang
Ning laporan iku, wong Kubu lan Ulu masi nganut sisa agama animisme Hindu
Déwéké lumayu ning tengah alas lan dadi keisolasi
Lumrahé wong Kubu-Ulu nganggo klambi kang kulit kayu lan paésan kanggo nutupi ngisor awaké
Pegawéane iku ngeladang lan ngeburu
Siladang: "Amai malongkoh ka poken" Siladang: "SibudOk i manangeh haranE amainE mOlOngkOh"
Wong Tivertsi Wong Tivertsi (Basa Basa Ukrania: Тиверці, Rusia: Тиверцы, #ALIH), ya iku sawijining golonganing warga Slavik Wétan kang kawitan kang ndunungi wewengkon palemahan sachedaké Dniester
Uga ndunungi Danube pérangan ngisor, kang ana ing Ukraina Kulon jaman saiki lan Moldova, uga bokmenawa ana ing Rumeni sisih wétan lan wewengkon Odésa sisih kidul oblast of Ukraine
Wong Tivertsi iku golonganing warga kang mujudaké bangsa Moldova lan uga bangsa Ukraina, mligi sub-bangsa lan wewengkon historis Podolia
Katurunané wong Tivertsi, ya iku wong Podolia kuwi minangka sun-golonganing wong Ukraina kang mirunggan
Sawenèh padunungané wong Tivertsi saiki dadi situs arkéologi ing Ukraina lan Moldova (Alcedar, Echimăuţi, Rudi lsp.)
Miturut paneliti saka Rumeni lan Moldova, Wong Tivertsi ing kala kawitan iku mujudaké cacah jiwa kang dumunung ing sadawané kali Dniester, minangka leluriné wong Rumeni
Sawenèh sujana sarujuk yèn jeneng saka kutha Tyvriv (ing satengené pinggiring kali Buh Kidul) ing wewengkon Vinnytsia ana Ukraina, wodé saka golonganing warga Tivertsi, kang tau manggon ana ing wewengkon kuwi
Samono uga, jeneng saka kutha ing Ukraina sisih kuloné Kivertsi kang uga digayutaké karo golonganing warga Tivertsi
Ana pangira-ira yèn wong Kamyanets-Podilsky ing Dniester iku punjering golonganing warga Tyvertsi.
Wong Bonan Wong Bao'an (保安族; pinyin: "Bǎo'ān zú;" utawa ing basa asline ) iku salah sawijiné bebrayan sing manggon ing provinsi Gansu lan Qinghai provinces ing sisih kulon Cina
Wong Bonan uga salah siji suku utama ing kabupatèn swapraja Jishishan Bonan, Dongxiang lan Salar, provinsi Gansu sing dedunung ing Huang Ho, cedhak karo rangkahe provinsi Qinghai
Suku Bonan iku suku nomer 7 paling cilik saka 56 bebrayan lan cacahé 17.000 wong, tur diakoni resmi déning pemerentah Republik Rakyat Cina
Wong Bonan iku dipercaya turunan saka prajurit Mongol Islam sing tinanggenah ing Qinghai salawasé jaman Yuan utawa Ming
Wong Bonan iku makarya ing tetanen lan mumpuni ing nggawe ladhing
Uga turunan campur antaraning wong Mongol, Hui, Cina Han lan Tibet
Ing cara klamben, wong Bonan nganggo tatacara busanane wong Hui
Leluri wong Bonan saiki pramilane mèlu agama Buddha Lamaisme, lan kira-kira ing taun 1585 wong-wong iki manggon ing tlatah Kabupatèn Tongren (ing Tlatah Amdo sing saiki kalebu provinsi Qinghai), sisih lor pasraman Tibet Rebgong
Ing taun semono kutha Bao’an diaraske
Sateruse, sawatara cacah panyatur Basa Bonan iki lumebu agama Islam lan pindah ngalor katuju kabupatèn Xunhua
Diujarake yèn wong Bonan iki diislamke déning bendara Hui Ma Laichi (1681?-1766)
Samubare Pambrontak Dungan ing taun 1862-1877, (1862–1874) wong Bonan Muslim pindah luwih ngetan, nuju ing kabupatèn swapraja Jishishan Bonan, Dongxiang lan Salar ing provinsi Gansu
Wong-wong sing dadi Muslim iki dilebokake dadi bebrayan "Bonan" ing RRC
Sawetara sedulurane sing tetep Lamais lan manggon ing Tongren, saiki diklompokake béda karo dhulur Muslime lan kalebu bebrayan Monguor (Tu), sanajan sejatine tetep mitutur basa sing padha, ya iku Basa Bonan
Pepethan resmi bab "suku Bonan" dhéwé dianggep ethok-ethokan sajeroning wong Bonan
Prajurit Dongxiang, Baoan, lan Hui ngabdi ing ngisore Jendral Ma Fulu lan Ma Fuxiang ing Pembrontak Boxer, ngalahake Sekuthu Wolu Bangsa ing Perang Langfang
Kajaba iku, prajurit Dongxiang, Baoan, Hui, Salar,lan Tibetan uga mèlu adilaga karo Jendral Ma Biao ing Perang Sino-Jepang Kapindo lumawan Jepang
Bonan Islam ing Gansu lan seduluré sing Buddha ing Qinghai (sing dilebokke dadi suku Monguor) sejatine mituturake Basa Bonan, salah sawijiné basa sing kalebu Basa-basa Mongol
Wong Bonan Buddha ing Qinghai mitutur dhialek sing rada bedha karo dulur Muslime ing Gansu
Sawetara basa Bonan Gansu akèh kena pengaruh Basa Cina, basa Bonan Qinghai luwih akèh nyilih tetembungan saka Basa Tibet
Basa Bonan ora duwé aksarane dhéwé
Bonan Islam ing Gansu cacahé luwih gedhé tinimbang seduluré sing agama Buddha ing Qinghai (kira-kira cacahé ana 12,200 Muslim (ing 1990), lan 3,500 Buddha (ing 1980))
Nanging ing Gansu, panyatur basa Bonan tansaya kurang (luwih akèh sing dadi panyatur dhialek Hezhou sing kalebu basa Mandarin), sawatara ing Qinghai, basa iki tetep diwariske nganti nom-nomane
Akeh tradisi suku Bonan sing padha karo wong Dongxiang lan Hui
Klambi tradisionale nglebokaké lelakar Tibet, Hui lan Dongxiang
Para wanita suku Bonan nganggo krudung ireng, sawatara sing isih gadis nganggo warna ijo
Biasane wong lanang Bonan nganggo topi ireng utawa putih lan jaket putih.
Lading suku Bonan misuwur amarga kaendahan lan lelandhepane
Produksi lan nawakake lading iku uga dadi prakara wigati ing perekonomian wong Bonan saliyané tetanen lan rajakaya.
Basa Turki Khorasan Turki Khorasan (Basa Turki Khorasan: Xorasan Türkçesi IPA [xorɑsɑn tyrktʃesi] Pèrsi: "Zabān Torkī Xorāsānī" ‎‎) iku salah sawijiné basa-basa Turki utawa bahasa Oghuz
Basa iki dipituturake ing Provinsi Khorasan Lor lan Provinsi Razavi Khorasan ing nagara Iran
Saliyané basa dhéwé, panyatur basa Turki Khorasani meh kabèh uga bisa Persia
Basa Turki Khorasan dipituturake ing provinsi Khorasan Lor Iran, cedhak kutha Bojnord, lan Razavi Khorasan, cedhak Sabzevar, Quchan
Dhialek Oghuz sing dipituturake ing Uzbekistan kulon kadangkala diarani dhialek Turki Khorasan
Turki Khorasan duwé dhialek-dhialek ya iku: dhialek Lor, Kidul lan Kulon
Dhialek lor dipituturake ing Khorasan Lor cedhak kutha Quchan; dhialek Kidul ing Soltanabad cedhak Sabzevar; lan dhialek kulon saindenging kutha Bojnord
Peprincen lan basa-basa sedhuluran
Basa Turki Khorasan kalebu kelompok Oghuz basa-basa Turki, sing uga sak grup karo Turki, Azerbaijani, Gagauz, Turki Gagauz Balkan, Turkmen, lan Salar, saliyané dhialek Oghuz ing Uzbekistan
Basa Turki Khorasan paling cedhak karo Uzbek Oghuz lan Turkmen kajaba cedhak karo dhialek-dhialek Azeri ing Iran
Basa Turki Khorasan iki diprincakake dadi dhialek sing bedha déning Javad Heyat ing buku judhulé "Tarikh-e zabān o lahcayā-ye Türki" (History of the Turkic)
Miturut para ahli basa, basa iki dianggep antaraning Azerbaijani lan Turkmen, nanging ora dadi péranganing dhialek basa-basa iku
Swara buka mburi ngiringi /u/ utawa /i/ ing tembung muxabbat "tresna" [muxɒbbɑt] lan insan "human" [insɒn] nanging uga ing tembung yoldaşlık "friendship" [joldɑʃlɯk]
Sawetara tembung mbunderake swara /ɑ/ ngiring /o/ kanggo swara dawa
Ora kabèh panyatur ngucapake kaya ngono, amarga plural ora duwé swara bundher
Persia ora duwé swara kaya ning basa Turki
Penjamakan ing tembung aran ditengeri karo panambang "-lAr", sing duwé rong wujud ya iku "-lar" lan "-lær", didheleng saka cundhuk swara
Swara /ɑ/ jamak ora krungu bundher ing swara /u/ utawa /i/
Tembung Aran ing basa Turki Khorasan duwé akhiran sing ngalih miturut cundhuk swara lan ngiringi swara utawa konsonan: Tembung Darwya
Tembung darwya ditengeri karo rimbagan ing tembung aran darwya (possessed noun)
Basa Turki Khorasan duwé enem Sesulih
Kadangkala sesulih iki duwé akhiran kasus sing béda saka Tembung Aran reguler.
Tembung kriya dikurangi amarga ukara kala, aspek, sambawa, aran lan cacah
Wujud tembung kriya infinitif diiringi karo rimbagan "-max".
Sangsri Sangsri karan uga boroco utawa cuca, ya iku tuwuhan saka laladan tropis, lan kaloka amarga warna kembangé kang banget padhangé
Jeneng ngèlmiahé "Celosia argentea"
"Celosia argentea" tuwuhan taunan sing asring thukul ing kebon
Dhuwuré watara 40–150 cm, urip ing papan kang dhuwuré nganti 1.700 mèter saka sagara
Godhongé dawa lancip, warna ijo semu abang
Tuwuhan iki ngembang ing mangsa katiga, kanthi kembang kang munggah jejeg kayadéné watangé
Saben kembang ngasilaké wiji kang cilik banget, nganti bisa cacah 43.000 wiji saben ons
Kembang sangsri asipat hermaprodit
Amarga tetuwuhan iki asalé saka laladan tropis, mula supaya bisa urip kanthi apik kudu ditandur ing papan kang kena panas srengéngé lan lemah kang atus saka banyu
Kembangé bisa tahan nganti 8 minggu, lan wijiné bisa sumebar saka kembang kang rusak.
Wong Afar Wong Afar (), kang uga diarani Danakil, Adali lanOdali, iku salah sawiji bebrayan kang manggon ing tlatah Tandhuk Afrika
Wong Afar manggon ing Afar of Ethiopia lan ing loring Djibouti, sanajan ana uga kang manggon ing pojok kidul nagara Eritrea
Wong Afar mitutur basa Afar, kang dadi sak pamili karo basa Cushitic kang dadi bageyane Afro-Asia
Masarakat Afar awit jaman mbiyen wis diatur déning krajan-krajan kang mardika, kang saben krajan iku diatur déning Sultan dhéwé
Antaraning krajan iku ya iku Kasultanan Aussa, Kasultanan Girrifo, Kasultanan Dawe, Kasultanan Tadjourah, Kasultanan Rahaito lan Kasultanan Goobad
Cathetan paling pramula bab wong Afar iki asalé saka abad angka 13 kang ditulis déning panulis AndalusianIbn Sa'id, kang ngelaporake manawa wong Afar manggoni tlatah saubenging pelabuhan Suakin, nganti kidul lumebu Selat Mandeb, cedhak Zeila
Wong Afar mau uga ing cathetan sajarah Ethiopian, pramila dadi panulunge Kaisar Ethiopia, Amda Seyon ing perang kang ngliwati Kali Awash, sateruse sak abad munjul nalika wong Afar ngewangi Kaisar Baeda Maryam nalika perang karo wong Dobe’a
Bebarengan karo suku-suku panyatur Afro-Asia kaya ta Somali kang padha-padha Muslim, wong Afar uga dipranalakake karo Kasultanan Adal kang maréntah lor Tandhuk Afrika ing jaman madya
Sajeroning pamarentahane, Adal duwé gayutan dagang karo nagara-nagara liya ing Afrika Lor-Wetan, Timur Tengah, Eropa lan Asia Kidul
Akeh kutha-kutha sajarah ing tlatah Tandhuk Afrika kaya ta Maduna, Abasa, Berbera, Zeila lan Harar, kang duwé srimanganti, masjid, sanggar, bètèng and tangki sajeroning kajayaan kasultanan iki
Kasultanan Afar (Aussa Sultanate) dijumenengake samubare Keimaman Aussa
Krajan iki wiwit ana awit 1577, nalika Muhammed Jasa mindhahake ibukota saka Harar ing Aussa amarga pecah antaraning Kasultanan Adal dadi Aussa lan nagara kutha Harari
Aussa nampik lan sawatara mungkas amarga mekradane Imam Umar Din bin Adamdadi raja
Ing taun 1734, Kasultanan ini diwujudake déning Kedafu manèh lan diprentah déning Dinasti Mudaito
Lambang mligi Sultan ya iku gantar pérak, kang dianggep duwé kekuwatan linuwih
Samubare pembrontakan kang ora kasil déning Sultan Afar, Alimirah Hanfare, ing taun 1975, diadegke Front Pembebasan Afar kang tujuane kanggo ngangkat kepentingane wong Afar
Sultan Sultan Hanfadhe sawatara dibuwang ing Arab Saudi
Sawetara rejim Kuminis Ethiopia yasa Tlatah Swapraja Assab (saiki jenenge Aseb lan ana ing Eritrea), sanajan isih ana glura cilik nganti awal 1990an
Ing Djibouti, tindhakan sakjenis uga katon ing taun-taun 1980an, kang akhire muncak dadi Haruhara Afar ing taun 1991
Samubare rejim Derg rubuh ing taun kang padha, Sultan Hanfadhe bali saka pambuwangan
Front iki gabungan saka telung pasamuwan Afar ya iku: Afar Revolutionary Democratic Unity Union (ARDUU), kang ngadeg ing taun 1991 lan dibawahi Mohamooda Gaas (utawa Gaaz); "Afar Ummatah Demokrasiyyoh Focca" (AUDF); lan Afar Revolutionary Forces (ARF)
Lan akhire dadi partai pulitik kang tujuane kanggo kepentingan wong Afar
Nganti 2012, ARDUF dadi bagiane oposisi koalisi partai United Ethiopian Democratic Forces (UEDF)
Wong Afar racaké manggon ing Padang Danakil ing Tlatah Afar Ethiopia, saliyané ing Eritrea lan Djibouti
Cacahe ana 1,276,867 ing Ethiopia (utawa 1.73% saka cacah pendhudhuke), kang 105,551 antarané manggon ing kutha, miturut cacah jiwa paling anyar (2007)
Wong Afar ana sepertelune wong Djibouti lan salah siji saka sanga tlatah Ethiopia ("kililoch") kang diakoni
Wong Afar mitutur basa Afar dadi basa bendinan
Basa iki péranganing cabang It is part of the Cushiti kulawarga basaAfroasia language family
Basa Afar dipituturake déning wong Afar ing tlatah Afar Ethiopia, saliyané ing kidul Eritrea lan lor Djibouti
Nanging amarga wong Afar iku pindah-pindah, panyatur basa iki uga ditemokake ning endhi-endhi
Bebarengan karo Basa Saho basa Afar kalebu dhialek Saho–Afar
Wong Afar racaké Muslim lan duwé kaitan suwi karo agama Islam kanthi rena-rena pimpinan Muslim lokal
Wong Afar tradisine nernak rajakaya kaya ta wedhus, domba, lan sapi ing padhang pasir
Wong Afar diklompokke ing kulawarga awujud clan families lan ana rong kelas utama, ya iku: "asaimara" ('abang') kang luwih kuwasa ing pulitik, "adoimara" ('putih') kang saka kelas pegawe lan ditemokake ing Pegunungan Mabla
Saliyané iku, Wong Afar uga misuwur ing seni bela dirine
Wong lanange biasane nggawa "jile", salah siji lading kang misuwur
Uga diweruhi amarga seneng tanding tembang.
Ramal Kertu Ramal Kertu utawa kartomansi kui ramalan utawa divinasi nggunakaké sekumpulan kertu
Dhapuré ramal kertu dikenal sasampunipun gim kertu padha pisanan metu menyang Eropah ing abad kaping 14
Praktisi ramal kertu kang racaké dikenal minangka peramal kertu ("cartomancers)", pewaca" "kertu, utawa mung mau" pewaca"
Ramal kertu/kartomansi iku salah siji bentuk ramalan kang tuwa dhéwé
Ing nagara kang nganggo basa Inggris biasane bentuk ramalan kertu kui maca kertu tarot
Kertu tarot biasane dienggo kusus ing panggonan iki
Ramal kertu kang nggunakaké gim kertu iki kang paling populer ing abad 18, 19 lan abad kaping 20
Ning nagara kang nganggo basa Inggris, kertu tarot kui kang luwih umum digunakaké, nanging standar kertu kelompok saka Anglo-Amérika bridge/poker yo tetep dienggo, (contoné, 52-kertu, jumlah kertu papat kelompok) uga bisa digunakaké; kelompok asring ditambah karo joker, lan malah kertu kothongan ditemokaké ningkumpulan kertu
Ing Prancis, kertu piquet kang jumlahe 32 kui jinis kang biasane digunakaké kanggo ramal kertu, sanajan 52 kertu kelompok uga bisa digunakaké
(jinis piquet kui bisa jumlahé 52 kertu banjur kertu nomer 2 nganti 6 ditokné
Sik isih dienggo kui nomer 7 nganti nomer 10, kertu wong, lan as.) Cara
Cara kang paling populer nggunakaké kertu iki nganggo kertu remi biyasa kang dijikuk saka "Roda Rejeki." Ning kené, pewaca misahke ngacak kertu lan gawé kertu kusus (significator) kanggo wong-wong mau dhedhasar supaya padha milih
Sanadyan interpretasi saka warna-warna kertu bisa béda gumantung déning tlatah, lumrahé kertu kusus kui bisa dibagi koyo ning ngisor iki: